**שאלות השוואה וטיעון כהכנה לבגרות בפסיכולוגיה 2012**

**שאלות השוואה**

**1. השווה בין הניסוי של אש לניסוי של שריף בנושא הקונפורמיות. הצג נקודת דמיון אחת ונקודת שוני אחת. מה המסקנה העולה מהשוואה זו?**

על התלמיד להציג נקודת דמיון אחת ונקודת שוני אחת בין הניסויים מבין אלו המפורטים להלן ובנוסף עליו לכתוב מסקנה : המסקנה העולה מההשוואה בין הניסויים היא שבמצבי קונפליקט היחיד נוטה להתנהגות קונפורמית, ככל שהמצב עמום יותר רמת הקונפורמיות עולה וההפך. חלק א' של התשובה 7 נקודות וחלק ב' 3 נקודות

נקודת דמיון בין מחקרו של שריף למחקרו של אש (על התלמיד נקודה אחת מבין הנקודות להלן)

1. בשני המחקרים בדקו את מידת הקונפורמיות של נחקרים.
2. בשני המחקרים הנחקרים התמימים התבקשו לענות על שאלה וענו באופן שגוי תוך קונפורמיות לתשובות המשתתפים האחרים בניסוי שהיו משתפי פעולה.

נקודת השוני בין מחקרו של שריף למחקרו של אש (על התלמיד נקודה אחת מבין הנקודות להלן)

1. מידת העמימות של הסיטואציה, בעוד שמחקרו של שריף התאפיין בעמימות רבה מכיוון שמדובר תנועה אוטוקינטית של נקודת אור, הרי שבמחקרו של אש הייתה תשובה נכונה ברורה ופשוטה (אורך הקו התואם לקו א' היה ברור ובולט).

2. בניסוי של שריף יש משתף פעולה אחד ובניסוי של אש ישנם משתפי פעולה רבים.

**חלק א' של התשובה - השוואה**

|  |  |  |  |
| --- | --- | --- | --- |
| **רמת ביצוע****קריטריון (אחוזי תשובה)**  | **גבוה –** **הצליח להשיג את המטרה 70-100%** | **בינוני-** **בדרכו למטרה****20-70%** | **נמוך –** **נמצא בתחילת הדרך 0-20%** |
| **צורני –הצגת נקודת דמיון ושוני****(10%)**  | התלמיד הציג נקודת דמיון ונקודת שוני10%  | התלמיד הציג רק נקודת דמיון **או** נקודת שוני 5%  | התלמיד לא הציג דמיון ושוני. 0% |
| **תוכן/** **התייחסות לקריטריונים הנדרשים לדמיון ושוני** **(90%)**  | התלמיד ביסס את הדמיון והשוני על שני קריטריונים להשוואה שאותם הציג. % 90 –70%  | רק השוואה אחת נכונה (דמיון או שוני) 20-70% | נקודת הדמיון ו/או השוני שגויות. 0-20%  |

**חלק ב' של התשובה – הסקת מסקנה**

|  |  |  |  |
| --- | --- | --- | --- |
| **רמת ביצוע****קריטריון (אחוזי תשובה)**  | **גבוה –** **הצליח להשיג את המטרה 70-100%** | **בינוני-** **בדרכו למטרה****20-70%** | **נמוך –** **נמצא בתחילת הדרך 0-20%** |
| **צורני – הסקת מסקנה** **(10%)**  | התלמיד הציג מסקנה10%  | התלמיד הציג מסקנה חלקית5% | התלמיד לא הציג מסקנה. 0% |
| **תוכן/** **התייחסות לקריטריונים הנדרשים למסקנה****(90%)**  | המסקנה נובעת מן ההשוואה – הקשר בין המסקנה לקריטריונים שניתנו בשאלה ברור.התלמיד ביסס את המסקנה על קריטריון אחד של ההשוואה (ניתן גם יותר).% 90 –70%  | הקשר בין המסקנה לבין הקריטריונים שניתנו בשאלה מעורפל. 20-70% | אין קשר בין המסקנה לבין הקריטריונים שניתנו בשאלה  ישנה מסקנה ללא ביסוס על קריטריונים.0-20%  |

**2.קיימות שתי שיטות להשגת הענות : "הרגל בדלת" ו "דלת בפרצוף". השווה בין שתי שיטות אלו תוך שימוש בשניים מתוך שלושת הקריטריונים הבאים: סדר הבקשות, סמיכות זמנים בין הבקשות, הסיבה להיענות.**

**סדר הבקשות:** רגל בדלת- בקשה ראשונה צנועה וקטנה יותר מבקשת היעד ( שלה קשה לסרב) בקשה שנייה – בקשת היעד אותה רוצים להשיג

דלת בפרצוף - בקשה ראשונה מופרזת שסביר שתתקל בסירוב, והיא אינה בקשת היעד בקשה שנייה – בקשת היעד אותה רוצים להשיג.

**סמיכות זמנים בין הבקשות:** רגל בדלת - אין חובה לסמיכות זמנים בין הבקשה הראשונה לשנייה

דלת בפרצוף- חובה לסמיכות זמנים בין הבקשה הראשונה לשנייה.

**סיבה להיענות:** רגל בדלת- שמירה על דימוי עצמי חיובי

|  |  |  |  |
| --- | --- | --- | --- |
| **רמת ביצוע****קריטריון (אחוזי תשובה)**  | **גבוה –** **הצליח להשיג את המטרה 70-100%** | **בינוני-** **בדרכו למטרה****40-70%** | **נמוך –** **נמצא בתחילת הדרך** **0-40%** |
| **צורני – ציון שני ריטריונים מתוך השלושה שבשאלה (30%)**  | ציין שני קריטריונים 20%-30% |  ציין קריטריון אחד 10%-20% | לא ציין קריטריון0-10% |
| **תוכן ההשוואה****(70%)**  | ההשוואה בין המושגים בהירה ונקשרת לקריטריונים  70%- 50% | * ההשוואה בין המושגים חלקית והקשר לקריטריונים חלקי

30%-50% | * תוכן ההשוואה לא ברור/לא נקשר לקריטריונים

0-30% |

הדלת בפרצוף- ויתור הדדי, הצורך בהצגת עצמי חיובי.

**3.השווה בין למידה חברתית ללמידה ע"פ הגישה ההתנהגותית (קלאסית ואופרנטית). הצג נקודת דמיון ונקודת שוני.**

**נקודת דמיון** (על התלמיד להציג נקודה אחת מבין הנקודות להלן):

1. בשתי הלמידות מוצג החיזוק כגורם משמעותי בלמידה.על ידי חיזוקים חיוביים ושליליים לומד האדם מהי התנהגות רצויי ומקובלת.
2. סקינר ובנדורה מאמינים כי הסביבה משפיעה על תהליכי למידה. האדם פועל על הסביבה בכדי להשיג את מבוקשו ורצונותיו וזו בתורה מספקת לו משוב על התנהגותו. בדרך זו לומד האדם כיצד מתנהג ומגיב ייצור שהוא חלק מסביבתו ושמבקש להיות רצוי ומקובל בה.

**נקודת שוני** (על התלמיד להציג נקודה אחת מבין הנקודות להלן):

1. בלמידה התנהגותית יש רק חיזוק ישיר ובלמידה חברתית קיים גם חיזוק נצפה וחיזוק עצמי.
2. בלמידה ההתנהגותית ישנה התייחסות אל כוחות פנימיים – יכולות קוגניטיביות ואילו בתיאוריות ההתנהגותיות יש התעלמות מהמתרחש בקופסא השחורה והתייחסות רק להתנהגות הגלויה.
3. בלמידה החברתית יש התייחסות להשפעה ההדדית אדם סביבה ואילו בלמידה ההתנהגותית התפיסה היא שהתנהגות האדם מעוצבת על ידי הסביבה בלבד.
4. בלמידה החברתית האדם מסוגל לווסת את התנהגותו ואילו בלמידה הקלאסית האדם מגיב באופן פאסיבי לגירויי הסביבה.

|  |  |  |  |
| --- | --- | --- | --- |
| **רמת ביצוע****קריטריון (אחוזי תשובה)**  | **גבוה –** **הצליח להשיג את המטרה 70-100%** | **בינוני-** **בדרכו למטרה****20-70%** | **נמוך –** **נמצא בתחילת הדרך 0-20%** |
| **צורני –הצגת נקודת דמיון ושוני****(10%)**  | התלמיד הציג את הקריטריונים נקודת דמיון ונקודת שוני10% - 5% | התלמיד הציג רק נקודת דמיון **או** נקודת שוני 5%  | * התלמיד לא הציג את הקריטריונים 0%
 |
| **תוכן/** **התייחסות לקריטריונים הנדרשים לדמיון ושוני** **(90%)**  | התלמיד השווה בין התיאוריות באמצעות הקריטריונים % 90 –70%  | רק השוואה אחת נכונה (דמיון או שוני) 20-70% | * ההשוואה שגויה.

0-20%  |

**שאלות טיעון**

**1.אדם המשיג את מטרותיו הוא אדם שלם. הצג נימוק תומך או סותר לטענה תוך שימוש בשני מושגים מהתיאוריה של רוג'רס.**

רוג'רס לא היה מסכים עם הטענה שאדם המשיג את מטרותיו הוא אדם שלם. לפי רוג'רס גם אדם שמשיג את מטרותיו ממשיך לחתור להישגים נוספים ולשיפור של כישורים אישיים. רוג'רס אינו מאמין במצב של חוסר מתח או **הומאוסתזיס**, אלא במצב שבו לאדם יש חופש פנימי לחתור לתפקוד מלא יותר, כלומר **למימוש עצמי**.

לפי רוג'רס המימוש העצמי הוא יעד שאיש אינו מגיע אליו, אך כולם שואפים אליו, וההבדל בין בני האדם הוא במידה שבה הם ממשים את עצמם. האדם השלם לפי רוג'רס הוא אדם המסוגל להקשיב לעצמו ולקבל חוויות ללא תחושת איום . הוא אדם פתוח, יצירתי וגמיש, בשל היותו יצירתי , הוא אינו תמיד סתגלן ולעיתים הוא לא קונפורמיסט.

|  |  |  |  |
| --- | --- | --- | --- |
| רמת ביצועקריטריון (אחוזי תשובה)  | גבוהה – הצליח להשיג את המטרה 75-100% | בינונית- בדרכו למטרה40-60% | נמוכה – נמצא בתחילת הדרך 0-40% |
| צורני – הצגת נימוק (10%) | הציג נימוק תומך/סותר 10% |   | לא הציג נימוק מסוג הסבר 0% |
| רלוונטיות (40%) | הציג נימוק אחד רלוונטי שמאשש את הטענה 40% - 35% | - הציג נימוק שרק  בחלקו רלבנטי לשאלה- הציג נימוק חלקי 20%-15% | הציג נימוק שאינו רלבנטי לנדרש בשאלה10-5%  |
| מספיקות(25%) | הנימוק מתייחס באופן ברור לשני מושגים מתוך התיאוריה20%-25%  | הנימוק מתייחס רק למושג אחד מהתיאוריה 10%-15% | הנימוק אינו מתייחס לתיאוריה 0-10% |
| בהירות(25%) | הנימוק מנוסח באופן ברור 20-25% | נימוק מעורפל הנימוק קשור לשאלה אך לא ברור10-15%  | קשה להבין מה הנימוק שהתלמיד רצה להציג 0-10% |

**2.החיקוי הוא התנהגות רצויה. הצג נימוק תומך או סותר לטענה זו.**

נימוק סותר מסוג ראיה:

יש להציג את הניסוי של בנדורה על השפעת האלימות בטלוויזיה על הצופים

**מהן ההשפעות השליליות של הצפייה בהתנהגות אלימות ב TV?**

בנדורה ועמיתיו ערכו סדרת מחקרים שבדקו את השפעת הצפייה בסרטים אלימים בטלוויזיה על התנהגות אלימה. המסקנה העיקרית ממחקרים אלה הייתה שלחשיפה לאלימות במסך הקטן יש ארבע השפעות שליליות על הצופים:

1. המחקר של בנדורה גילה כי גם קבוצה שצפתה במודל אלים שנענש – למדה ואף ביצעה סגנונות של התנהגות אלימה כשהשתלם לה !!
2. הצופים "מתרגלים" למראות קשים של אלימות, ושזה קורה במציאות זה לא מפריע להם. **(הביטואציה**).
3. מקנה תמונה מעוותת של המציאות – מציגה "נורמה שקרית", שלפיה קיימת במציאות מידה רבה של אלימות, כפי שהיא קיימת בסרטים.
4. משחרר עכבות / מעצורים - לאחר צפייה במודל המבצע התנהגות אלימה - האדם מרגיש חופשי להיות אלים.

בנדורה בדק התנהגות אלימה אצל ילדי מיד לאחר שצפו בסרט אלים בטלוויזיה, ושוב לאחר חצי שנה ושנה ויותר, בהשוואה לילדים שלא נחשפו לסצנות אלימות. כמצופה, הילדים שצפו באלימות ביצעו יותר תגובות אלימות (בטווח הקצר והארוך), מהילדים שלא צפו בהתנהגות אלימה. המחקרים מראים שהסבירות שילדים שצפו בסרטי אלימות גם יבצעו בפועל התנהגות אלימה, למעשה תלויה בתוצאות של ההתנהגות האלימה שביצע המודל (חיזוק / עונש).

תיאור המחקר: במחקר אחד צפו ילדי גן בסרט שבו מבוגר הכה בובה. חלק מהילדים ראו שהמודל קיבל חיזוק חיובי לאחר ההתנהגות האלימה, חלק מהילדים ראו שהמודל נענש על כך, חלק מהילדים ראו שלא היו כל תוצאות לכך וחלק מהילדים לא צפו בסרט כלל. לאחר הסרט נתנו לילדים בובה זהה לזו שהופיעה בסרט וצפו בהתנהגותם. נמצא שאלה שצפו בהתנהגות אלימה שחוזקה, חיקו אותה במידה המרבית, ואלה שלא צפו בהתנהגות אלימה, ביטאו אלימות במידה המזערית. מעניין שכאשר נאמר לילדי כל הקבוצות שהם יקבלו פרס אם יחזרו על כל ההתנהגויות שראו בסרט, היטשטשו ההבדלים בין הקבוצות, וכולן גילו מידה רבה ודומה של אלימות. כלומר הצפייה בתוצאות שונות של המודל הגבירה התנהגות אלימה ספונטאנית אצל הילדים או הפחיתה אותה, אך לא את הידע שלהם על מה שהמודל עשה.

נימוק תומך מסוג הסבר:

ילד שבוחר לחקות תלמיד מצטיין/התנהגות רצויה וכיוב'

|  |  |  |  |
| --- | --- | --- | --- |
| רמת ביצועקריטריון (אחוזי תשובה)  | גבוהה – הצליח להשיג את המטרה 75-100% | בינונית- בדרכו למטרה40-60% | נמוכה – נמצא בתחילת הדרך 0-40% |
| צורני – הצגת נימוק (10%) | הציג נימוק תומך או סותר מסוג הסבר/ראיה 10% |   | לא הציג נימוק כלל 0% |
| רלוונטיות (40%) | הציג נימוק אחד רלוונטי התומך/סותר את הטענה 40% - 35% | - הציג נימוק שרק  בחלקו רלבנטי לשאלה- הציג נימוק חלקי 20%-15% | הציג נימוק שאינו רלבנטי לנדרש בשאלה10-5%  |
| מספיקות(25%) | הנימוק מתייחס באופן ברור לנושא הנדרש20%-25%  | הנימוק מתייחס באופן חלקי לנושא 10%-15% | הנימוק אינו מתייחס לנושא 0-10% |
| בהירות(25%) | הנימוק מנוסח באופן ברור20-25% | נימוק מעורפל הנימוק קשור לשאלה אך לא ברור10-15% | קשה להבין מה הנימוק שהתלמיד רצה להציג0-10% |

**3.לסביבה חשיבות מרכזית בעיצוב האישיות. הצג נימוק מסוג הסבר התומך או סותר בטענה זו .**

התלמיד יכול להתייחס בתשובתו לכל אחת מהתיאוריות שלמד. להלן 2 אפשרויות על פי התיאוריה של אריקסון או פרויד. ניתן לחילופין להציג נימוקים המתבססים על תיאוריות האישיות של רוג'רס או בנדורה:

התיאוריה של **אריקסון** היא תיאוריה פסיכוסוציאלית העוסקת בהתפתחות האישיות על פי אינטראקציות חברתיות. התיאוריה מתייחסת לרצף של שלבים אשר כל אחד מהם מאופיין במשבר התפתחותי. התמודדות טובה עם המשבר תביא להשגת יכולת מסוימת (אותה כינה אריקסון מעלה) בעוד שכישלון בהתמודדות יביא לקשיים ומשברים שונים.

בנוסף, ניתן להתייחס בתשובה רק לאחד השלבים בתיאוריה תוך הסברת הקשר להשפעת הסביבה לדוגמא: 1.בשנת החיים הראשונה שלו, התינוק תלוי בהוריו אשר מספקים את צרכיו. בין התינוק לבין הוריו נוצרים יחסים בין-אישיים. אם ההורים מספקים את צרכיו בצורה נאותה, מתפתחת אצל התינוק תחושה של אמון בזולת. לחילופין, עשויה התפתח אצל התינוק תחושה של אי-אמון. התוצאות של העימות החברתי בין התינוק לבין הוריו ישפיעו על ההתפתחות החברתית של התינוק בהמשך חייו: המידה שבה הוא ייתן או לא ייתן אמון באחרים מושפעת מהתוצאות של שלב ההתפתחות הראשון.

התיאוריה של **פרויד** היא תיאוריה פסיכו סקסואלית העוסקת בהתפתחות האישיות כשהיא מדגישה את סיפוק האזור הארוגני בכל שלב ומדגישה את חשיבות ההתפתחות בשנות החיים הראשונות. בכל אחד מהשלבים יש לסביבה תפקיד מכריע בעיצוב האישיות. לדוגמא: בשלב האוראלי, האם צריכה לספק לתינוק את המציצה ואם צורך זה לא יסופק עלול להתפתח טיפוס אוראלי.

|  |  |  |  |
| --- | --- | --- | --- |
| רמת ביצועקריטריון (אחוזי תשובה)  | גבוהה – הצליח להשיג את המטרה 70-100% | בינונית- בדרכו למטרה40-70% | נמוכה – נמצא בתחילת הדרך 0-40% |
| צורני – הצגת נימוק (10%) | הציג נימוק תומך או סותר מסוג הסבר 10% |   | לא הציג נימוק כלל 0% |
| רלוונטיות (40%) | הציג נימוק אחד רלוונטי התומך/סותר את הטענה 40% - 35% | - הציג נימוק שרק  בחלקו רלבנטי לשאלה- הציג נימוק חלקי 20%-15% | הציג נימוק שאינו רלבנטי לנדרש בשאלה10-5%  |
| מספיקות(25%) | הנימוק מתייחס באופן ברור לנושא הנדרש20%-25%  | הנימוק מתייחס באופן חלקי לנושא 10%-15% | הנימוק אינו מתייחס לנושא 0-10% |
| בהירות(25%) | הנימוק מנוסח באופן ברור20-25% | נימוק מעורפל הנימוק קשור לשאלה אך לא ברור10-15% | קשה להבין מה הנימוק שהתלמיד רצה להציג0-10% |